ವು ವೈ ( ಅಥವಾ ) ಟಾವೊ ತತ್ತ್ವದಲ್ಲಿ ಮುಖ್ಯ ಪರಿಕಲ್ಪನೆಯಾಗಿದೆ. "ವು ವೈ" ನ ವಾಚ್ಯಾರ್ಥ ಅರ್ಥವು "ಕ್ರಿಯೆರಹಿತ" ಎಂದಾಗುತ್ತದೆ. ಇದನ್ನು ಸಾಮಾನ್ಯವಾಗಿ ವಿರೋಧಾಭಾಸದ "ವೈ ವು ವೈ" ಎಂದು ವ್ಯಕ್ತಪಡಿಸಲಾಗುತ್ತದೆ. ಅದರ ಅರ್ಥ "ಕ್ರಿಯಾರಹಿತ ಕ್ರಿಯೆ" ಅಥವಾ "ಪ್ರಯತ್ನವಿಲ್ಲದ ಕಾರ್ಯ" ಎಂದಾಗುತ್ತದೆ. ವೈನ ಅಭ್ಯಾಸ ಮತ್ತು ಪರಿಣಾಮಕಾರಿತ್ವವು ಟಾವೊ ತತ್ತ್ವಜ್ಞನ ಚಿಂತನೆಯಲ್ಲಿ ಮೂಲಭೂತವಾಗಿದೆ ಹಾಗೂ ಟಾವೊ ತತ್ತ್ವದಲ್ಲಿ ಪ್ರಮುಖವಾಗಿ ಮಹತ್ವ ಗಳಿಸಿದೆ. ವು ವೈನ ಗುರಿಯು ಟಾವೊ ಜತೆ ಹೊಂದಾಣಿಕೆಯಾಗುವುದು. ಇದು ಎಲ್ಲ ವಸ್ತುಗಳಲ್ಲಿ ಮೃದು ಮತ್ತು ಅದೃಶ್ಯ ಶಕ್ತಿಯನ್ನು ಬಹಿರಂಗಪಡಿಸುತ್ತದೆ. ವು ವೈನ ಗುರುಗಳು ಮಾರ್ಗದ ಸಹಜ ನಿಷ್ಕ್ರಿಯತೆಯ ಅದೃಶ್ಯ ಸಾಮರ್ಥ್ಯವನ್ನು ವೀಕ್ಷಿಸಿ, ಅನುಸರಿಸುತ್ತಾರೆಂದು ಟಾವೊ ತತ್ತ್ವಜ್ಞರು ನಂಬಿದ್ದಾರೆ.

ಪ್ರಾಚೀನಾ ಟಾವೊತತ್ತ್ವಜ್ಞ ಗ್ರಂಥಗಳಲ್ಲಿ, ವು ವೈ ನಮ್ಯ ಸ್ವಭಾವಗಳ ಮೂಲಕ ನೀರಿನ ಜತೆ ಸಂಬಂಧ ಹೊಂದಿದೆ. ಟಾವೊ ತತ್ತ್ವದ ಜೀವನದೃಷ್ಟಿಯು ಬ್ರಹ್ಮಾಂಡವು ತನ್ನದೇ ಮಾರ್ಗಗಳಿಗೆ ಅನುಸಾರವಾಗಿ ಸಾಮರಸ್ಯದಿಂದ ಕೆಲಸಮಾಡುತ್ತದೆ.
ಜಗತ್ತಿನ ವಿರುದ್ಧ ಕೆಲವರು ತಮ್ಮ ಇಚ್ಛೆಯನ್ನು ಹೇರಿದರೆ ಅವು ಆ ಸಾಮರಸ್ಯವನ್ನು ಕದಡುತ್ತವೆ. ಒಬ್ಬರ ಇಚ್ಛೆಯನ್ನು ಮೂಲ ಸಮಸ್ಯೆಯೆಂದು ಟಾವೊ ತತ್ತ್ವ ಗುರುತಿಸುವುದಿಲ್ಲ. ಬದಲಿಗೆ, ಒಬ್ಬರು ನೈಸರ್ಗಿಕ ಬ್ರಹ್ಮಾಂಡದೊಂದಿಗೆ ತನ್ನ ಇಚ್ಛೆಯನ್ನು ಸಾಮರಸ್ಯದಿಂದ ಇರಿಸಬೇಕು ಎಂದು ಅದು ಪ್ರತಿಪಾದಿಸುತ್ತದೆ.

ವರ್ಗೀಕರಣ
ವು ವೈ
ನಂಬಿಕೆಗಳು
ಟಾವೊ ಚಿಹ್ನೆಗಳು ಮತ್ತು ಚಿತ್ರಗಳು